Virtanen

Virtanen (myös Wirtanen) on Suomen toiseksi yleisin sukunimi. Virtasia oli Suomessa 27. toukokuuta 2013 yhteensä 23 250 henkilöä. Aina 2000-luvulle saakka se oli Suomen yleisin sukunimi, kunnes vanhoihin itäsuomalaisiin sukunimiin kuuluva Korhonen ohitti sen nimenkantajien määrässä. Nimi kuuluu 1800-luvun lopulla otettuna nimenä nopeasti yleisiksi tulleisiin niin sanottuihin Virtanen-tyypin sukunimiin. Tästä johtuu, että nimen yleisyydestä huolimatta vanhoja asiakirjatietoja siitä on vain vähän. Nimi on lähinnä länsisuomalainen kuten Virtanen-tyypin nimet yleensäkin. ==Nimen historiaa== ===Virtanen 1800-luvulla omaksuttuna sukunimenä=== Virtanen kuuluu vasta 1800-luvun loppupuolella nopeasti yleisiksi tulleisiin, lukuisien toisilleen mitään sukua olemattomien henkilöiden samoihin aikoihin itselleen ottamiin nousevaa suomalaista kansallisromantiikkaa heijastaviin sukunimiin, jotka on muodostettu liittämällä johonkin luontoaiheiseen sanaan (ei kuitenkaan eläinlajin nimeen) monien vanhojen itäsuomalaisten sukunimien (kuten vaikkapa Korhonen, Heikkinen, Turunen, Kinnunen, Laitinen) mallista omaksuttu johdin -nen, joka käsitettiin suomenkielisten sukunimien alkuperäiseksi päätteeksi. Se kansallisromanttinen luontosana, josta nimi -nen-johtimella johdettiin, saatettiin valita asuinpaikan, kotitalon tai torpan nimen perusteella. Näin ollen joskus Virtanen-nimen taustalla voi olla asuinpaikan, kotitalon tai torpan virta-alkuinen-nimi, jota ei sellaisenaan haluttu ottaa sukunimeksi kenties siksi, että -nen-johtimelliset nimet käsitettiin juuri sukunimiksi luontevammin kuin -la/-lä-loppuiset nimet ja yhdyssanat ja siksi että talon nimi ja sukunimi haluttiin pitää erillään toisistaan. Silti vain paikoin nimen Virtanen taustalla oli asuinpaikan nimi, ja muiden Virtanen-tyypin nimien tapaan se useimmiten omaksuttiin muodissa olleen sukunimimallin mukaisesti.Paikkala 2004:367, 382. Useimmat Virtanen-nimen ottaneet olivat siihen asti sukunimettömiä. Vieraskielisiä sukunimiä, joita muutettiin Virtaseksi, olivat ainakin Techtonius, Fredriksson, Kronpiska, Björkström, Flod, Ahlberg, Grönros ja Svenskberg. Suomenkielisiä, mutta kaiketi hankaliksi koettuja nimiä, joiden tilalle otettiin nimi Virtanen, taas olivat ainakin Antintytär, Rampa, Kakkinen ja Sikanen. Ensimmäinen tunnettu nimen muutos Virtaseksi tapahtui 31. elokuuta 1875, jolloin Jyväskylässä nimi Rampa vaihdettiin Virtaseksi. Näin syntyneeseen sukunimityyppiin, josta nimistöntutkija Sirkka Paikkala käyttää tyypin yleisimmän nimen mukaan nimitystä Virtanen-tyyppi, kuuluu Suomen kymmenestä yleisimmästä sukunimestä viisi: Suomen toiseksi yleisin sukunimi Virtanen, Suomen kolmanneksi yleisin sukunimi Mäkinen, Suomen neljänneksi yleisin sukunimi Nieminen, Suomen yhdeksänneksi yleisin sukunimi Koskinen ja Suomen kymmenenneksi yleisin sukunimi Järvinen. Nimityyppiä on pidetty nousevan suomalaisuuden ilmentäjänä.Sirkka Paikkala: Se tavallinen Virtanen, Kotus Osa nimestä vakiintui käyttöön kirjoitusasussa Wirtanen, lähinnä Uudellamaalla ja Varsinais-Suomessa. 1900-luvun alkukymmenillä Virtasia asui runsaanpuoleisesti jokseenkin kaikissa suomenkielisissä linjan Kotka-Mäntyharju-Laukaa-Virrat- Merikarvia länsi- ja eteläpuolisissa pitäjissä. Huipussaan heidän määränsä tuolla alueella oli Jämsässä, ja erityisen paljon heitä asui myös Hartolassa, Hollolassa ja Janakkalassa. Virtasia on ollut paljon myös suurissa kaupungeissa Helsingissä, Tampereella ja Turussa. Hieman sitä otettiin myös Keski- ja Pohjois-Pohjanmaalla. Nimi levisi jonkin verran myös ruotsinkielisten keskuuteen, jopa Ahvenanmaalle. Matti Kuusi määritteli Virtasen "epäsavolaiseksi" sukunimeksi kirjoituksessaan Savolaissuvuista vuonna 1972, hän kun löysi Turun, Porin ja Tampereen silloisista puhelinluettelosta peräti 1 040 Virtasta, mutta Iisalmen, Joensuun, Kajaanin, Kuopion, Mikkelin, Pieksämäen, Savonlinnan ja Varkauden luetteloista vain 32. ===Nimen varhaisempaa historiaa=== Virtanen, kuten eräät muutkin Virtanen- tyypin nimet, oli harvinaisempana tai satunnaisesti käytössä jo ennen Virtanen-tyypin vakiintumista. Siitä on varhaisemmalta ajalta peräisin olevia asiakirjamerkintöjä enimmäkseen nykyiseltä luovutetulta alueelta, mm. Hiitolasta vuodelta 1684 ja Viipurin pitäjästä 1700-luvun lopulta.Pirjo Mikkonen, Sirkka Paikkala: Sukunimet, artikkeli Virtanen. ===Suosio ja yleisyys=== Ajallisesti seuraavassa aallossa Virtanen-tyyppiä seurasi sukunimityyppi, johon kuuluvat nimet olivat kansallisromanttisia luontosanoja ilman mitään johdinta. Tästä nimityypistä Sirkka Paikkala käyttää yleisimmän siihen kuuluvan nimen Laineen mukaan nimitystä Laine-tyyppi. Muita yleisiä Laine-tyypin nimiä ovat esimerkiksi Alho, Mäki, Salo ja Aalto.Paikkala 2004: 407. Nimen Virtanen tultua hyvin yleiseksi siitä on välillä haluttu eroonkin. Usein sen tilalle on otettu jokin toinen v-alkuinen nimi. Virtanen oli pitkään Suomen yleisin sukunimi, kunnes vuonna 2009 nimen Korhonen kantajien määrä ohitti nimen Virtanen kantajien määrän. (Arkistolinkki)) Virtasia oli Suomessa 27. toukokuuta 2013 yhteensä 23 250 henkilöä. Nimen Virtanen yleisyyttä ja tuttuutta suomalaisille kuvaa sekin, että se esiintyy sellaisissa vakiintuneissa sanonnoissa kuin "kuka tahansa virtanen" ja "ihan tavallinen virtanen." Kutsumaetunimen ja sukunimen yhdistelmistä (ns. kokonimistä) Timo Virtanen on Suomen yleisin ja Matti Virtanen toiseksi yleisin. Naisen kutsumanimen ja sukunimen yhdistelmistä Suomessa kaksi yleisintä ovat Ritva Virtanen ja Pirkko Virtanen.Tässä Suomen Top100 yleisintä nimeä – onko omasi listalla? Yle 20.10.2014 ==Tunnettuja nimenkantajia== * Aadolf Virtanen, Diablo-yhtyeen basisti * Aarni Virtanen (s. 1985), historiantutkija * Aki Virtanen, muusikko * Aleksi Virtanen (s. 1994), media-alan yrittäjä ja sisällöntuottaja * Alisa Virtanen (s. 2002), keskipitkän matkan juoksija * Anna Virtanen (1890–1918), punakaartin naiskomppanian päällikkö * Annele Virtanen (s. 1973), sähköinsinööri, ympäristö- ja aerosolifysiikan professori * Anton Anshelm Wirtanen (1863–1938), kirkkoherra * Antti Virtanen: ** Antti Virtanen (1888–1972), vaatturi ja SKDL:n kansanedustaja ** Antti Virtanen (s. 1977), jääkiekkoilija ** Antti Virtanen (s. 1998), jääkiekkoilija ** Antti Into Virtanen (s. 1955), taidemaalari * Anto Virtanen (s. 1938), jääkiekkoilija * Ari Virtanen (s. 1952), fyysikko ja professori * Ari Virtanen (s. 1958), kuvanveistäjä * Arja Virtanen (s. 1945), televisiotoimittaja (”Arja-täti”) * Arno Virtanen (1945–2022), näyttelijä * Arto Virtanen (s. 1947), kirjailija * Arttu Virtanen (s. 1984), jääkiekkoilija * Artturi Ilmari Virtanen (1895–1973), kemisti, Nobelin kemianpalkinnon saaja * Artturi J. Virtanen (1890–1969), järjestö- ja yritysjohtaja, kauppaneuvos * Atos Wirtanen (1906–1979), SDP:n, myöhemmin SKDL:n kansanedustaja * Aulis Virtanen (1926–2006) urheilutoimittaja * Carl Alvar Wirtanen (1910–1990), yhdysvaltalainen tähtitieteilijä * Eemeli Virtanen (s. 2002), jääkiekkoilija * Eero Virtanen (1915–2003), painija * Eigil Virtanen (1922–2001), insinööri ja yritysjohtaja, teollisuusneuvos * Eino Virtanen: ** Eino Virtanen (1908–1980), painija ja olympiamitalisti ** Eikka Virtanen (1925–1999) laulaja, säveltäjä, trumpetisti ** Eino Virtanen (1914–1966), jalkapalloilija ja jääpalloilija ** Eino Virtanen, teollisuusyrittäjä, Konepaja E. Virtasen perustaja * Emil Virtanen: ** Emil Virtanen, ent. Wagnström (1889–1948), suomalainen jääkäri ja punakaartin komppanianpäällikkö ** Emil Virtanen (1900–1937), neuvostoliitonsuomalainen kirjailija ja lehtimies * Erik Anton Virtanen (1897–1970), kansatieteilijä, professori * Erkki Virtanen: ** Erkki Virtanen (s. 1950), Työ- ja elinkeinoministeriön kansliapäällikkö ** Erkki Virtanen (s. 1952), kansanedustaja (Vasemmistoliitto), toimitusjohtaja ** Erkki A. Wirtanen (1911–1979), shakkitehtävien laatija ja shakinpelaaja * Evald Virtanen (1900–1990), vaatetustehtailija * Frans Oskar Virtanen (1888–1949), opettaja ja päätoimittaja * Hannu Virtanen (s. 1953), toimittaja, selkokielen kehittäjä, muusikko ja lauluntekijä * Harri Virtanen (s. 1963), dramaturgi, professori * Heikki Wirtanen, Heikki Virtanen: ** Heikki Wirtanen (1842–1894), kyläkirjuri ja runoilija ** Heikki Wirtanen (1947–2002), päätoimittaja ja pakinoitsija ** Häkä Virtanen (oik. Heikki Virtanen, s. 1953), muusikko * Helge Virtanen (1914–2003), kouluneuvos ja Lohjan työväenopiston rehtori * Hilma Virtanen (1885–1953), runoilija * Häkä Virtanen, katso Heikki Virtanen * Iisakki Wirtanen (1866–1918), kirkkoherra * Ilkka Virtanen, Ilkka Wirtanen: ** Ilkka Virtanen (s. 1944), matematiikan professori, rehtori ** Ilkka Virtanen (s. 1961), päätoimittaja ** Ilkka Wirtanen, säveltäjä, tuottaja ja sanoittaja * Ingmar Virtanen (1919–1991), lääkäri, professori * Inkeri Virtanen (1921–1962), kansanedustaja (SKDL) * Irja Virtanen (1921–2005), kirjailija * Irma Virtanen (s. 1951), kestävyysjuoksija * Isabella Virtanen (s. 1983), liikunnanopettaja, Tenavatähti-osallistuja vuonna 1993 * Ismo Virtanen (1949–2010), anatomian professori * Ismo Virtanen (s. 1965), animaatioelokuvaohjaaja, kuvittaja ja musiikin tekijä * Isto Virtanen (1935–2002), jääkiekkoilija * Jaakko Ilkka Virtanen, (s. 1961), dokumenttielokuvien tekijä * Jake Virtanen (s. 1996), kanadalainen jääkiekkoilija * Jalmari Virtanen (1889–1939), työläisrunoilija * Jami Virtanen (s. 2000), jääkiekkoilija * Jani Virtanen (s. 1988), jalkapallopelaaja * Janne Virtanen: ** Janne Virtanen (s. 1967), näyttelijä ja juontaja ** Janne Virtanen (s. 1969), voimamies ** Janne Virtanen (s. 1968), jääkiekkoilija * Jannika Wirtanen, o.s. Bergroth, Jannika B (s. 1985), laulaja * Jarmo Virtanen (s. 1963), voimanostaja * Jerkka Virtanen, laulaja * Jesse Virtanen: ** Jesse Virtanen (s. 1991), jääkiekkoilija ** Jesse Virtanen (s. 1995), koripalloilija * Johanna Virtanen: ** Johanna Hytti, o.s. Virtanen (s. 1976), laulaja, lauluntekijä ja freelancer-muusikko ** Juli Johanna Virtanen (s. 1981), Tenavatähti-osallistuja vuonna 1992 * Johannes Wirtanen (1898–1959), rovasti, kirjailija ja Kokoomuksen kansanedustaja * John O. Virtanen (1916–2008), konsuli * Jonne Virtanen (s. 1988), jääkiekkoilija * Jorma Virtanen: ** Jorma Virtanen (1951–2003), jääkiekkoilija ** Jorma K. Virtanen (s. 1942), toimitusjohtaja ja päätoimittaja * Juha Virtanen: ** Juha Virtanen (s. 1968), suomalainen kreikkalais-roomalaisen tyylin painija ja painivalmentaja ** Juha Virtanen (s. 1963), suomalainen jääkiekkoilija ** Juha Virtanen (s. 1987), suomalainen jääkiekkoilija * Juhani Harri (oik. Harri Juhani Wirtanen, 1939–2003), kuvataiteilija, Johannes Wirtasen poika * Juho Virtanen (1870–1953), ammattientarkastaja, kansanedustaja (SDP) * Jukka Virtanen: ** Jukka Virtanen (1933–2019), viihdetaiteilija ** Jukka Virtanen (s. 1959), jääkiekkoilija ** Jukka-Pekka Virtanen (s. 1966), studiomuusikko * Jussi Virtanen (s. 1976), kestävyysjuoksija * Jyri Virtanen (s. 1962), snooker-pelaaja * Kaapo Wirtanen (1886–1959), taidemaalari * Kalle Virtanen: ** Kalle Virtanen (oik. Kaarlo Virtanen, 1921–2006), matematiikan professori ** Kalle Virtanen (s. 1975), taiteilijanimeltään Kaarle Viikate (s. 1975), rock-muusikko * Kari Virtanen: ** Kari Virtanen (s. 1958), jalkapallovalmentaja ** Kari Virtanen (s. 1948), puuseppä * Katriina Virtanen, yritysjohtaja * Kauko Virtanen (1933–2022), hammaslääkäri, professori * Kauko- Uolevi Virtanen (1926–2011), toimittaja ja kirjailija * Kauno Wirtanen (1903–1974), painisti ja musiikkipedagogi * Keijo Virtanen: ** Keijo Virtanen (s. 1945), historiantutkija, Turun yliopiston rehtori ** Keijo Virtanen (1951–2022), kirjailija ja muusikko * Kimmo Virtanen (s. 1973), teatteriohjaaja, näyttelijä ja käsikirjoittaja * Kirsi Virtanen (s. 1964), radiotoimittaja ja tietokirjailija * Kullervo Virtanen (1919–2003), kauppaneuvos ja koulutarpeiden tukku- ja kustannusliike Oy Valistuksen toimitusjohtaja * K. J. Virtanen (1885–1949), näytelmäkirjailija * Lassi Virtanen (s. 1955), oopperalaulaja * Laura Virtanen (s. 1980), korkeushyppääjä * Lauri Virtanen: ** Lauri Virtanen (1904–1982), kestävyysjuoksija ja olympiamitalisti ** Lauri Virtanen (1896–1983), keilaaja * Leea Virtanen (o.s. Tarvainen, 1935–2002), kansanrunoudentutkija, professori * Leena Virtanen: ** Leena Virtanen, käsikirjoittaja ja dramaturgi ** Leena Virtanen (s. 1960), toimittaja, kirjailija ja kriitikko * Lydia Virtanen (1901–1976), kommunistipoliitikko ja Karkkilan Työväen Näyttämön ohjaaja * Lyyra Virtanen, toimittaja * Maija-Liisa Virtanen (1911–1990), suomentaja * Marianna Virtanen (s. 1966), psykologi ja professori * Marko Virtanen (s. 1968), jääkiekkoilija * Markus Virtanen: **Markus Virtanen (s. 1986), näyttelijä ** Markus Virtanen (s. 1984), säveltäjä ja musiikkitieteilijä * Matti Virtanen: ** Matti Virtanen, Perlos Oy:n toimitusjohtaja ** Matti Virtanen (s. 1949), yhteiskuntatieteilijä, tietokirjailija ja päätoimittaja ** Matti Virtanen (s. 1955), toimittaja * Mauri Virtanen (1929–2005), pappi ja tietokirjailija * Miila Virtanen (s. 1990), näyttelijä * Mikko Virtanen: ** Mikko Virtanen (s. 1983), näyttelijä ** Mikko Virtanen (s. 1991), jääkiekkoilija ** Mikko Virtanen (s. 1994), jääkiekkoilija * Mila Kajas-Virtanen (s. 1972), taitoluistelija * Minna Virtanen, televisio- ja elokuvaohjaaja * Minna Maaria Virtanen (s. 1965), näyttelijä * Niilo Virtanen: ** Niilo Virtanen (1892–1938), Kominternin työntekijä ** Niilo Paavo Virtanen (1905–1977), kirjastonhoitaja ja kirjallisuuden tutkija * Niklas Virtanen (s. 1999), jääkiekkoilija * Nikolai Virtanen (1884–1938), osuuskaupan johtaja ja SDP:n kansanedustaja * Oiva Virtanen (1929–1992), koripalloilija * Pentti _Olavi_ Ilmari Virtanen (s. 1931), kemisti, professori * Olga Virtanen (1897–1928), pikajuoksija * Ontro Virtanen (1908–1978), poliitikko (SKDL) * Otso Virtanen (s. 1994), jalkapallomaalivahti * Otto Virtanen: ** Otto Virtanen (s. 1970), fagotisti ** Otto Virtanen (s. 2001), tennispelaaja * Paavo Virtanen: ** Paavo Virtanen (1901–1973), pituushyppääjä, kolmiloikkaaja ja viisiottelija ** Paavo Virtanen (1915–1998), jalkapalloilija ** Paavo Virtanen (1925–2016), helluntaiherätyksen saarnaaja ja kristillinen kirjailija. * Palle Virtanen (1910–2000), pikajuoksija * Pasi Virtanen (s. 1964), pesäpalloilija ja pelinjohtaja * Pauli Virtanen (1934–2003), näyttelijä * Pekka Virtanen: ** Pekka Virtanen (s. 1923), ammattiyhdistysjohtaja ja toimittaja ** Pekka V. Virtanen (1929–2020), yhdyskuntasuunnittelun professori ** Pekka Virtanen (s. 1944), runoilija ja kääntäjä ** Pekka Virtanen (s. 1964), kitaristi ja musiikkituottaja * Pertti Virtanen: ** Veltto Virtanen (oik. Pertti Olavi Virtanen, s. 1951), psykologi, rock-muusikko, kirjailija, kansanedustaja ja presidenttiehdokas ** Pertti Virtanen (s. 1986), jääpallomaalivahti * Petri Virtanen: ** Petri Virtanen (s. 1980), koripalloilija ** Petri Virtanen (s. 1961), taiteilija * Petteri Wirtanen (s. 1986), jääkiekkoilija * Pilvi Virtanen, Cloud BeDevil (s. 1987), kulttuurituottaja ja burleskiartisti * Pirjo Virtanen, yritysjohtaja ja hallitusammattilainen * Pirjo Kristiina Virtanen (s. 1975), alkuperäiskansojen tutkija ja apulaisprofessori * Raimo Virtanen (1930–2024), muusikko * Rainer Virtanen (1920–1973), poliitikko (SKDL, SKP) * Rami Virtanen (s. 1979), näyttelijä * Rauha S. Virtanen (o.s. Hautala, 1931–2019), kirjailija * Rauli Virtanen: ** Rauli Virtanen (s. 1948), freelance-toimittaja, julkaisija ja tuottaja ** Rauli Virtanen (s. 1939), jalkapalloilija ja jääkiekkoilija * Rauno Virtanen (1931–2006), toimitusjohtaja * Reima Virtanen (s. 1947), nyrkkeilijä ja olympiamitalisti * Riku Virtanen, MC Rivo, rap-artisti * Risto Virtanen: ** Risto Virtanen (s. 1956), jalkapalloilija ja jalkapallovalmentaja ** Risto Virtanen (s. 1975), autourheilija * Saimi Virtanen, "Petroskoin Tiltu" (1906–1970), neuvostoliitonsuomalainen radiokuuluttaja * Sakari Virtanen, metsäalan asiantuntija, kirjailija * Samuli Virtanen (s. 1996), jääkiekkoilija * Santeri Virtanen (s. 1999), jääkiekkoilija * Seppo Virtanen (1929–1970), kirjallisuuden suomentaja * Sinna Virtanen (s. 1987), käsikirjoittaja ja dramaturgi * Sirkkaliisa Virtanen (s. 1948), kunnallisneuvos, Tampereen ent. apulaispormestari * Suvi Virtanen (s. 1957), lääkäri, elintarviketieteilijä ja tutkimusprofessori * Tauno Virtanen (1931–2000), yritysjohtaja, kauppaneuvos * Teemu Virtanen (s. 1967), ultrahiihtäjä, opettaja ja toimittaja * Teemu Virtanen (s. 1990), jääkiekkoilija * Teuvo Virtanen (1935–2016), estejuoksija * Tommi Virtanen (s. 1989), jääkiekkomaalivahti * Tommi E. Virtanen (s. 1971), populaarimusiikkialan tietokirjailija ja ohjaaja * Tommy Wirtanen (s. 1983), jalkapalloilija * Toni Wirtanen (s. 1975), muusikko * Tuija Virtanen-Ulfhielm (s. 1954), suomalainen englannin kielen professori * Ulla Virtanen ** Ulla Virtanen (s. 1982), juoksija ** Ulla Virtanen (s. 1980), näyttelijä, improvisoija ja juontaja * Valtter Virtanen (s. 1987), taitoluistelija * Valtteri Virtanen (s. 1992), pesäpalloilija * Valtteri Virtanen (s. 2004), pesäpalloilija * Veikko Virtanen: ** Veikko Virtanen (s. 1928), urkujenrakentaja ** Veikko Virtanen (1923–2003), pesäpalloilija * Veltto Virtanen, katso Pertti Virtanen * Verner Virtanen (1886–1951), osuustoiminnan kehittäjä * Vesa Virtanen (s. 1966), prikaatikenraali * Viljo Virtanen (1912–1989), SDP:n kansanedustaja, ministeri, kaupunginjohtaja ja maaherra * Ville Virtanen: ** Ville Virtanen (s. 1961), näyttelijä ** Ville Virtanen (s. 1975), taiteilijanimeltään Darude, säveltäjä ja DJ ** Ville Virtanen, taiteilijanimeltään William (s. 1996), rap-artisti * Väinö F. Virtanen (1888–1969), kauppaneuvos ja koulutarpeiden tukku- ja kustannusliike Oy Valistuksen toimitusjohtaja * Väinö Virtanen (1910–1981), sosiaalisihteeri ja SKDL:n kansanedustaja ==Kuvitteellisia Virtasia == * B. Virtanen, sarjakuvahahmo * Eeva Virtanen, televisiosarjassa Kotikatu * Mambo Virtanen, antropomorinen virtahepo Pikku Kakkosessa * Matti Virtanen, Kari Hotakaisen romaanin Juoksuhaudantie päähenkilö * Mikko Virtanen, Miika Nousiaisen esikoisromaanin Vadelmavenepakolainen päähenkilö * Pirjo Virtanen, televisiosarjassa Sosiaalityöntekijä Virtanen * Saga Virtanen ja Heikki Virtanen, televisiosarjassa Teollisuustyöntekijä Virtanen. ==Lähteet== * ===Viitteet=== ==Aiheesta muualla== * * Luokka:Sukunimet